IMISLab/GreekWikipedia huggingface dataset:
Κέρλινγκ στους Χειμερινούς Ολυμπιακούς Αγώνες 2010

Το κέρλινγκ στους Χειμερινούς Ολυμπιακούς Αγώνες του 2010 στο Βανκούβερ διεξήχθη στο ολυμπιακό και παραολυμπιακό κέντρο της πόλης από τις 16 ως τις 27 Φεβρουαρίου. Εφαρμόζεται το ίδιο σύστημα με τους προηγούμενους αγώνες, με 10 ομάδες να παίζουν σε τουρνουά round robin, που σημαίνει ότι οι 4 πρώτες χώρες προκρίνονται στα ημιτελικά. Ο τελικός στις γυναίκες διεξήχθη στις 26 Φεβρουαρίου και των ανδρών στις 27 Φεβρουαρίου.

 Οι επιδόσεις των ομάδων στα παγκόσμια πρωταθλήματα των ετών 2007, 2008 και 2009 διαδραμάτισαν πρωταρχικό ρόλο για το ποιες χώρες θα προκριθούν στους Ολυμπιακούς Αγώνες του 2010. Με τον ίδιο τρόπο κατανεμήθηκαν και οι βαθμοί. Οι πρώτες 9 χώρες (με εξαίρεση τον Καναδά) έλαβαν την πρόκριση. Καναδάς Κίνα Δανία Γαλλία Γερμανία Καναδάς Κίνα Δανία Γερμανία Ηνωμένο Βασίλειο 24 Φεβρουαρίου 25 Φεβρουαρίου 2:00 μ.μ. Καναδάς - Σουηδία 6-3 Νορβηγία - Ελβετία 7-5 27 Φεβρουαρίου 9:00 π.μ. Ελβετία - Σουηδία 5-4 27 Φεβρουαρίου 3:00 μ.μ. Καναδάς - Νορβηγία 6-3 Καναδάς Νορβηγία Ελβετία Σουηδία Ηνωμένο Βασίλειο Γερμανία Γαλλία Κίνα Δανία ΗΠΑ 24 Φεβρουαρίου 9:00 π.μ., 2:00 μ.μ., 7:00 μ.μ. 25 Φεβρουαρίου 9:00 π μ. Καναδάς- Ελβετία 6-5 Σουηδία- Κίνα 9-4 26 Φεβρουαρίου 9:00 π.μ. Κίνα - Ελβετία 12-6 26 Φεβρουαρίου 3:00 μ.μ. Σουηδία - Καναδάς 7-6 Καναδάς Σουηδία Κίνα Ελβετία Δανία Γερμανία Ηνωμένο Βασίλειο Ιαπωνία Ρωσία ΗΠΑ Βανκούβερ 2010 Παγκόσμια Ένωση Κέρλινγκ Προκρίσεις και βαθμολογίες Αρχειοθετήθηκε 2008-10-09 στο Wayback Machine. Σύστημα πρόκρισης Πρόγραμμα
Expedition 13

Η Expedition 13 ήταν η κατά σειρά 13η αποστολή στον διεθνή διαστημικό σταθμό (ISS). Εκτοξεύτηκε στις 30 Μαρτίου 2006. Η αποστολή χρησιμοποίησε το διαστημικό σκάφος Soyuz TMA-8, το οποίο θα παραμείνει στον διαστημικό σταθμό καθ' όλη τη διάρκεια της αποστολής για εκκένωση έκτακτης ανάγκης.

 Ο αστροναύτης Marcos Pontes εκτοξεύτηκε με την πτήση Soyuz TMA-8. Ήταν ο πρώτος Βραζιλιάνος αστροναύτης στο διάστημα. Επέστρεψε στην γη με την πτήση Soyuz TMA-7 της 12ης Αποστολής μετά από μια εννέα ημέρες στο διάστημα. Ο Thomas Reiter, από την ευρωπαϊκή διαστημική αντιπροσωπεία ESA, έγινε μέρος του πληρώματος της 13ης Αποστολής τον Ιούλιο του 2006. Ο Ράιτερ ξεκίνησε το ταξίδι του στο διάστημα στις 4 Ιουλίου 2006 με την εκτόξευση της δεύτερης αποστολής επαναφοράς στο διαστημικό πρόγραμμα, της πτήσης STS-121 του διαστημικού λεωφορείου Ντισκάβερι. Ο Ράιτερ ήταν ο πρώτος αστροναύτης από την Ευρώπη που έμεινε ένα μακρό χρονικό διάστημα στον διεθνή διαστημικό σταθμό. Με την άφιξή του Ράιτερ, ο αριθμός μελών του πληρώματος του σταθμού ανήλθε στα τρία μέλη για πρώτη φορά μετά από τον Μάιο του 2003, αφού μετά την απώλεια του Κολούμπια τον Φεβρουάριο του 2003 το πλήρωμα μειώθηκε σε δύο άτομα και οι πτήσεις διαστημικών λεωφορείων τέθηκαν σε αναμονή. Ο πρώτος διαστημικός περίπατος της 13ης αποστολής παραγματοποιήθηκε την 1 Ιουνίου 2006. Αρχικά είχε προγραμματιστεί μια επίδειξη γκολφ από το διαστημικό σταθμό αλλά τελικά αναβλήθηκε για στην 14η αποστολή, επειδή η NASA δεν είχε ακόμα αξιολογήσει τους ο εγκυμονούντες κινδύνους. Ο διαστημικός περίπατος πήρε περίπου 50 λεπτά περισσότερο από ότι είχε προβλεφθεί για να ολοκληρωθεί η αντικατάσταση φωτογραφικών μηχανών. Άρχισε στις 23:48 UTC και τελείωσε στις 06:19 UTC. Άλλοι στόχοι κατά τη διάρκεια του περιπάτου περιέλαβαν την επισκευή μιας διεξόδου για την μονάδα παραγωγής οξυγόνου Elektron, και την διεξαγωγή επιστημονικών πειραμάτων. Ιστοσελίδα του spacefacts για την αποστολή Expedition 13 (Αγγλικά) Επίσημη ιστοσελίδα της NASA για την αποστολή Expedition 13 (Αγγλικά) Αρχειοθετήθηκε 2012-01-28 στο Wayback Machine. Βίντεο του Thomas Reiter στον διαστημικό σταθμό κατά την διάρκεια της αποστολής Expedition 13
Έγκιντ φον Κόμπελ

Ο Έγκιντ φον Κόμπελ (γερμανικά: Egid von Kobell, επίσης Ägid ή Aegid Kobell, από το 1809 Ιππότης του Κόμπελ) (7 Απριλίου 1772, Μάνχαϊμ - 17 Ιουνίου 1847, Μόναχο) ήταν μέλος του Κρατικού Συμβουλίου της Βαυαρίας.

 Οι γονείς του ήταν ο ζωγράφος και διευθυντής γκαλερί, Φέρντιναντ Κόμπελ (1740–1799) από το Μάνχαϊμ και η μητέρα του, η Μαρία Άννα Λέντερερ (1744–1820) από το Ντίσελντορφ. Ένα από τα αδέρφια του ήταν ο ζωγράφος Βίλχελμ φον Κόμπελ (1766-1853). Το 1793 μετακόμισε μαζί του από το Μάνχαϊμ στο Μόναχο. Ο Έγκιντ ήταν επί 35 χρόνια γραμματέας της κυβέρνησης της Βαυαρίας, επίσης επιθεωρητής της εξοχικής περιουσίας Tegernsee που απέκτησε ο Βασιλιάς Μαξιμιλιανός Α΄ Ιωσήφ της Βαυαρίας το 1817. Το 1809 έγινε Ιππότης, το 1817 Ταξιάρχης του Τάγματος της Πολιτικής Αξίας, το 1834 μέλος της Αντιβασιλείας της Ελλάδας, το 1835 Πρέσβης στην Αθήνα και το 1836 πραγματικός Σύμβουλος Επικρατείας. Πέτυχε να αντικατασταθεί το Ναύπλιο από την Αθήνα ως πρωτεύουσα της Ελλάδας, η οποία του απένειμε την τιμητική υπηκοότητα. Ο γιος του, Βίλχελμ Σεμπάστιαν φον Κόμπελ (1801-1875), τον διαδέχθηκε ως Γενικός Γραμματέας του Συμβουλίου της Επικρατείας για 40 χρόνια. Τα άλλα δύο αδέρφια του Έγκιντ, ο Ίνοσεντ (1765-1818) και ο Φραντς (1779-1850), ήταν ανώτερος δευτεροβάθμιος δικαστής και δικαστής αντίστοιχα, δηλαδή γενικοί γραμματείς του Υπουργείου Εσωτερικών. Ο Έγκιντ φον Κόμπελ είχε δύο κόρες με τη σύζυγό του, την Άντονι φον Γκάιζερ (1779-1816): την Σόφι (1797-1846), η οποία παντρεύτηκε τον γιο του Φρίντριχ φον Σλίχτεγκρολ, Άντονιν (1793-1873) και την Καρολίνε (1801-1884), η οποία παντρεύτηκε τον ορυκτολόγο και ποιητή διαλέκτου Φραντς φον Κόμπελ (1803–1882), γιος του ομώνυμου θείου της. Η κόρη του τελευταίου ζευγαριού ήταν η συγγραφέας Λουίζ φον Κόμπελ (1827-1901). Johann August Ritter von Eisenhart (1882), «Kobell, Aegid Ritter von», Allgemeine Deutsche Biographie (ADB), 16, Leipzig: Duncker & Humblot, σελ. 349–350 Από το 1799 γραμματέας του υπουργείου επικρατείας και υπουργείο συνεδρίων, από το 1808 ήταν γενικός γραμματέας του κρυφού συμβουλίου, από το 1817 ως τιτουλικό συμβούλιο της επικρατείας, γενικός γραμματέας του συμβουλίου της επικρατείας. Από το 1832 ο Otto von Wittelsbach, ένας ως το 1835 ανήλικος υιός του Λουδοβίκου του πρώτου, πρώτος βασιλιά της Ελλάδας.
Ένωση Ποδοσφαιρικών Σωματείων Καρδίτσας

Η Ένωση Ποδοσφαιρικών Σωματείων Καρδίτσας (Ε.Π.Σ.Κ.) είναι το όργανο διοίκησης του ποδοσφαίρου στο νομό Καρδίτσας. Εδρεύει στην Καρδίτσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

 Η «Ένωση Ποδοσφαιρικών Σωματείων Καρδίτσας» συστάθηκε το 1968, έπειτα από την απόσχιση των ποδοσφαιρικών σωματείων του νομού Καρδίτσας από την Ένωση Ποδοσφαιρικών Σωματείων Θεσσαλίας. Τα ιδρυτικά σωματεία της Ε.Π.Σ. Καρδίτσας ήταν οι εξής αναγνωρισμένοι σύλλογοι: Αθλητικός Σύλλογος Καρδίτσης «η Αναγέννησις» Αθλητικός Σύλλογος Καρδίτσης «ο Εθνικός» Αθλητικός Όμιλος «η Καρδίτσα» Αθλητικός Σύλλογος Παλαμά «ο Ατρόμητος» Αθλητικός Όμιλος Λεονταρίου «ο Λέων» Αθλητικός Όμιλος Καρδιτσομαγούλης «ο Ηρακλής» Αθλητικός Επιμορφωτικός Όμιλος Μασχολουρίου «η Δόξα» Αθλητικός Σύλλογος Αρτεσιανού «ο Διγενής» Η δομή του πρωταθλήματος της Ε.Π.Σ. Καρδίτσας είναι η εξής: Α΄ Κατηγορία Β΄ Κατηγορία Γ΄ Κατηγορία Α΄ Όμιλος Β΄ Όμιλος Πηγή Ε.Π.Σ. Καρδίτσας Στο θεσμό του κυπέλλου συμμετέχουν τα σωματεία της Ε.Π.Σ. Καρδίτσας. Οι τελικοί του κυπέλλου της Ένωσης από το 1976-77: Πηγή Ε.Π.Σ. Καρδίτσας Οι αγώνες του σούπερ καπ ή κύπελλο ευ αγωνίζεσθαι O Ατρόμητος Παλαμά έχει κατακτήσει τα περισσότερα πρωταθλήματα της Α' ΕΠΣK, 10 (1971, 1972, 1973, 1975, 1982, 1985, 1992, 1996, 2015, 2019). Ακολουθεί ο AOK με 8. O Ατρόμητος Παλαμά είναι η ομάδα με τα περισσότερα συνεχόμενα πρωταθλήματα στην Α' ΕΠΣΚ (1971, 1972, 1973). O Α.Ο. Σελλάνων είναι η ομάδα με τα περισσότερα συνεχόμενα κύπελλα (2017, 2018, 2019). O Α.Ο. Σελλάνων είναι η ομάδα με τα περισσότερα συνεχόμενα Σούπερ Καπ (2016, 2017, 2018, 2019). Συνολικά έχει κερδίσει πέντε, που επίσης αποτελεί ρεκόρ. O Ατρόμητος Παλαμά είναι η ομάδα με τα περισσότερα κύπελλα (1979, 1983, 1993, 1996, 1997, 2020, 2022). O Α.Ο. Καρδίτσας είναι η ομάδα με τα περισσότερα κύπελλα, 13 (1977-78, 1979-80, 1985-86, 1986-87, 1989-90, 1991-92, 1994-95, 2000-01, 2002-03, 2007-08, 2008-09, 2009-10, 2010-11). O Α.Ο. Καρδίτσας είναι η ομάδα με τις περισσότερες συμμετοχές σε τελικό Κυπέλλου (19). Ακολουθεί ο Ατρόμητος Παλαμά με 11 (1978, 1979, 1983, 1985, 1993, 1994, 1996, 1997, 2003, 2020, 2022). Οι σύλλογοι που έχουν κάνει το νταμπλ (Α' ΕΠΣΛ και Κύπελλο) είναι οι εξής: Α.Ο. Καρδίτσας (1986, 2003, 2008), Α.Ο. Σελλάνων (2014, 2017, 2018), Ατρόμητος Παλαμά (1996). Οι ομάδες με συνεχόμενες συμμετοχές σε τελικό Κυπέλλου είναι οι εξής: Α.Ο. Σοφάδων (1981, 1982, 1983, 1984, 1985, 1986, 1987), Α.Ο. Καρδίτσας (1977, 1978 και 1986, 1987 και 2009, 2010, 2011), Ατρόμητος Παλαμά (1978, 1979 και 1996, 1997), Α.Ο. Νίκη Καρδίτσας (1988, 1989, 1990), Α.Ο. Σελλάνων (2014, 2015 και 2017, 2018, 2019), Ηρακλής Σοφάδων (1998, 1999, 2000), Δόξα Μητρόπολης (2005, 2006, 2007), Α.Σ. Διγενής Αρτεσιανού (1979, 1980). Ένωση Ποδοσφαιρικών Σωματείων Θεσσαλίας Επίσημος ιστότοπος
Σονάτα για πιάνο No. 15 (Μπετόβεν)

Η Σονάτα για Πιάνο No. 15 σε Ρε μείζονα, Op. 28 (αγγλικά: Piano Sonata No. 15, γερμανικά: Nr. 15 op. 28), γνωστή και ως Pastoral ή Pastorale, είναι μία σύνθεση του Λούντβιχ βαν Μπετόβεν, που δημοσιεύθηκε το 1801, και αφιερώθηκε στον Γιόζεφ φον Ζόνενφελς. Η πρώτη έκδοση του έργου πιστώνεται στον λονδρέζικο εκδοτικό οίκο Broderip & Wilkinson. Το έργο αποτελείται από τέσσερα μέρη: I. Allegro, 3/4, II. Andante, 2/4 III. Scherzo: Allegro vivace, 3/4 και IV. Rondo: Allegro ma non troppo, 6/8. Μία τυπική εκτέλεση της σονάτας διαρκεί περίπου 25 λεπτά.

 A lecture by András Schiff on Beethoven's piano sonata op. 28 Good informative site with plenty of detail on this sonata, as well as other sonatas Online score, posted by Indiana University School of Music. Each page is a 200 kB gif image, so some loading time may be required. For a public domain recording of this sonata visit MusopenΆραθραSonate für Klavier (D-Dur) op. 28 (www.beethoven-haus-bonn.de) Beethoven Sonata Pastorale (op. 28) Analysis and commentary by Frederic Horace Clark – Music (Volume 15: Nov 1898 to Apr 1899) edited by W.S.B. Mathews; published by Music Magazine Publishing Company
Ελενόπολις (Βιθυνία)

Η Ελενόπολις ήταν αρχαία ρωμαϊκή και βυζαντινή πόλη της Βιθυνίας, στη Μικρά Ασία, στο νότιο τμήμα του Κόλπου του Αστακού. Aρχικά ονομαζόταν Δρέπανον, αλλά μετονομάστηκε σε Ελενόπολις από τον Μέγα Κωνσταντίνο προς τιμήν της μητέρας του, Αγίας Ελένης. Έχει ταυτοποιηθεί με το σημερινό χωριό Χερσέκ, στην περιφέρεια της Αλτίνοβα της Επαρχίας Γιάλοβας.

 Η πόλη παραδοσιακά θεωρείται ως η γενέτειρα της Αγίας Ελένης. Σύμφωνα με τον ιστορικό του 6ου αιώνα Προκόπιο, ο Κωνσταντίνος ο Μέγας μετονόμασε το Δρέπανον σε Ελενόπολιν, για να τιμήσει τη γενέτειρα της μητέρας του Ελένης. Ωστόσο, θεωρείται πιθανό η συγκεκριμένη ονομασία να τιμούσε απλώς την ίδια, χωρίς να έχει κάποια σχέση με την γενέτειρά της. Ο Κωνσταντίνος ανήγειρε, επίσης, εκκλησία εντός της πόλης προς τιμήν του μάρτυρα Αγίου Λουκιανού. Σύντομα, η σημασία της μεγάλωσε, ενώ ο Κωνσταντίνος έζησε για αρκετό καιρό εκεί, προς το τέλος της ζωής του.Κοντά σε αυτήν βρίσκονταν ιαματικές πηγές, ιδιαιτέρως γνωστές, που πιθανώς να ήταν εκείνες του Τερμάλ, κοντά στην Γιάλοβα. Ο Ιουστινιανός Α΄ ανήγειρε εκεί υδραγωγείο, λουτρά, καθώς και άλλα μνημεία. Η επισκοπική έδρα της Ελενόπολης Βιθυνίας υπαγόταν στη Μητρόπολη Νικομηδείας.Ο Λεκιέν αναφέρει εννέα εκ των επισκόπων της. Ο Μακρίνος, ο πρώτος εξ'αυτών, φέρεται να μετείχε στην Σύνοδο της Νίκαιας (325), ωστόσο το όνομά του δεν αναφέρεται στον αυθεντικό κατάλογο των συμμετεχόντων της συνόδου. Περί το 400, η επισκοπή της Ελενόπολης είχε ως επικεφαλής τον Παλλάδιο Γαλατίας, φίλο και υπερασπιστή του Ιωάννη Χρυσοστόμου, και συγγραφέα της Historia Lausiaca. Ο τελευταίος γνωστός επίσκοπός της μετείχε στην Φωτιανή Σύνοδο της Κωνσταντινούπολης (879). Η Ελενόπολις αναφέρεται στις Notitiae Episcopatuum έως τον δωδέκατο και δέκατο τρίτο αιώνα. Η Ελενόπολις Βιθυνίας περιλαμβάνεται στον κατάλογο των τιτουλάριων επισκοπών της Καθολικής Εκκλησίας. Πηγή από την Catholic Encyclopedia Σελίδα από το Catholic Hierarchy
Ροδιά Λάρισας

Η Ροδιά (μέχρι το 1927 Μουσαλάρ) είναι χωριού του δήμου Τυρνάβου του νομού Λάρισας. Σύμφωνα με την απογραφή του 2011 έχουν 732 κατοίκους. Το χωριό είναι κτισμένο σε υψόμετρο 70 μέτρων.

 Η Ροδιά απέχει 20 χιλιόμετρα από τη Λάρισα και 7 χιλιόμετρα από τον Αμπελώνα. Είναι κτισμένη κοντά στη συμβολή των ποταμών Μάτι και Τιταρήσιου με τον Πηνειό. και κοντά στο σημείο όπου ο Πηνείος εξέρχεται από τη Θεσσαλική πεδιάδα και διέρχεται από τα στενά της Ροδιάς και έπειτα από την κοιλάδα των Τεμπών. Στην περιοχή υπάρχει το ενεργό ρήγμα της Ροδιάς, με βορειοδυτική-νοτιοανατολική κατεύθυνση. Το ρήγμα προκαλεί καταβύθιση στην περιοχή της θεσσαλικής πεδιάδας και έτσι όταν ενεργοποιείται, μπορεί να εμποδίσει προσωρινά τη ροή του Πηνειού. Το δημοτικό διαμέρισμα Ροδιάς έχει έκταση 66,886 τετραγωνικά χιλιόμετρα και περιλαμβάνει πέρα από τη Ροδιά τον οικισμό Κόρδεσι. Κοντά στη Ροδιά, σε πλάτωμα δυτικά των στενών εντοπίστηκε αριθμός παλαιολιθικών λίθινων εργαλείων και απολεπίσματα, τα οποία δημιουργήθηκαν κατά τη διάρκεια κατασκευής των εργαλείων. Τα ευρήματα χρονολογήθηκαν ότι φτιάχτηκαν 200.000 με 400.000 χρόνια πριν. Πιθανόν στην περιοχή να υπήρχε εργαστήριο παραγωγής τέτοιων εργαλείων. Στην περιοχή της Ροδιάς κατά την αρχαιότητα βρισκόταν η πόλη Κονδαία. Από εκεί προέρχεται μια επιτύμβια στήλη του 425 π.Χ., η οποία δείχνει μια γυναίκα να θηλάζει. Η πόλη ανήκε στην Πελασγιώτιδα.Κατά τους οθωμανικούς χρόνους, το χωριό ήταν γνωστό ως «Μουσαλάρ», το οποίο σημαίνει τόπος συνάντησης. Στο χωριό εγκαταστάθηκαν Αρβανίτες, Βλάχοι και Σαρακατσάνοι. Σήμερα η οικονομία του χωριού βασίζεται στη γεωργία και στην κτηνοτροφία, και διαθέτει επίσης χώρους εστίασης. Η Ροδιά προσαρτήθηκε το 1883 στον δήμο Τυρνάβου. Το 1912, με την κατάργηση του δήμου, ορίστηκε έδρα ομώνυμης κοινότητας. Η κοινότητα διατηρήθηκε μέχρι το 1997, οπότε και προσαρτήθηκε στον δήμο Αμπελώνα με το πρόγραμμα Καποδίστριας και το 2010 στον δήμο Τυρνάβου. Η πορεία του πληθυσμού σύμφωνα με τις απογραφές: Η κεντρική εκκλησία του χωριού είναι αφιερωμένη στον Ευαγγελισμό. Στο χωριό ανήκει επίσης το παρεκκλήσι του Αγίου Αθανασίου. Στις όχθες του Πηνείο βρίσκεται δάσος, γνωστό ως άλσος του Μπογιατζί.
Παγκόσμιο Πρωτάθλημα Καλαθοσφαίρισης Ανδρών 1994

Το 12ο Παγκόσμιο Πρωτάθλημα Καλαθοσφαίρισης διεξήχθη στον Καναδά και έλαβε χώρα στο Οντάριο και το Τορόντο, από τις 4 Αυγούστου ως τις 14 Αυγούστου του 1994. Η ομάδα των Η.Π.Α. συμπεριέλαβε στη σύνθεσή της, για δεύτερη φορά μετά τους Ολυμπιακούς Αγώνες της Βαρκελώνης, παίκτες του NBA, οπότε η κατάκτηση του χρυσού μεταλλίου ήταν εύκολη υπόθεση για αυτούς. Από τις υπόλοιπες ομάδες ξεχώρισαν με διαφορά οι ομάδες των Ρώσων και των Κροατών. Η Ελλάδα κατάφερε να φτάσει για πρώτη φορά στα ημιτελικά μιας διοργανώσης παγκοσμίου πρωταθλήματος, αλλά δεν μπόρεσε να πάρει κάποιο μετάλλιο.

 Ο δύο πρώτες κάθε ομίλων προκρίθηκαν στη φάση των 8, δημιουργώντας δύο νέους ομίλους των τεσσάρων ομάδων. Ομοίως, οι υπόλοιπες 8 ομάδες δημιούργησαν δύο ομίλους για να βγει η κατάταξη των θέσεων 9-16. Χρυσή Πεντάδα: Σεργκέι Μπαζαρέβιτς Ρέτζι Μίλερ Σον Κεμπ Ντίνο Ράτζα Σακίλ Ο'ΝιλΚορυφαίοι Σκόρερ: Η.Π.Α.: Derrick Coleman, Joe Dumars, Tim Hardaway, Kevin Johnson, Larry Johnson, Shawn Kemp, Dan Majerle, Reggie Miller, Alonzo Mourning, Σακίλ Ο'Νιλ, Mark Price, Steve Smith, Ντομινίκ Γουίλκινς. Προπονητής: Don Nelson. Ελλάδα: Ευθύμης Ρεντζιάς, Γιώργος Σιγάλας, Παναγιώτης Γιαννάκης, Παναγιώτης Φασούλας, Φάνης Χριστοδούλου, Κώστας Παταβούκας, Νίκος Μπουντούρης, Ευθύμης Μπακατσιάς, Γιάννης Μυλωνάς, Χρήστος Τσέκος, Νάσος Γαλακτερός, Αργύρης Παπαπέτρου. Προπονητής: Γεράσιμος Δενδρινός
Σουνιφρέδος Β΄ της Σερδάνια

Ο Σουνιφρέδος Β΄ της Σερδάνια, (Ισπανικά ː Sunifredo, 915 - 968) μέλος του Οίκου της Βαρκελώνης ήταν Κόμης της Σερδάνια και της Κονφλάν (927 - 968) και κατόπιν Κόμης της Μπεζαλού (957 -968).

 Ο Σουνιφρέδος Β΄ ήταν ο δευτερότοκος γιος τού Μιρό Β΄ κόμη της Σερδάνια & της Μπεζαλού και της Άβα, κόρης τού Φιδέλ ή του Βερνάρδου Ουνιφρέδου της Ριβαγόρθα. Κληρονόμησε από τον πατέρα του τη Σερδάνια και το Κονφλάν το 927. Η χήρα Άβα ήταν επίτροπος της αρχής ως το 941. Το 951 ο Σουνιφρέδος Β΄ ταξίδεψε στη Ρώμη, όπου έλαβε με παπικές βούλες κάποια προνόμια για τη μονή της Σάντα Μαρία ντελ Ριπόλ και για το αββαείο της Λεγράσσε. Προώθησε την κατασκευή τού ναού τού Σαν Μιγέλ ντε Κούξα, ο οποίος καθαγιάσθηκε το 953, και την κατασκευή της μονής. Προστάτευσε τη μονή τού Σαν Πέδρο ντε Ρόδα. Το 957 απεβίωσε ο αδελφός του Βιφρέδο Β΄ κόμης της Μπεζαλού και τον διαδέχθηκε. Έτσι επανενώθηκαν οι κτήσεις τού πατέρα του. Όταν ορισμένοι υποτελείς του εξεγέρθηκαν, παρενέβη φέρνοντας ειρήνη μεταξύ τους· διέταξε την κατάσχεση των ιδιοκτησιών των στασιαστών. Τον διαδέχθηκε ο νεότερος αδελφός του Μιρό Γ΄. Taylor, Nathaniel L. "A Early Catalonian Charter in the Houghton Library from the Joan Gili Collection of Medieval Catalonian Manuscripts", Harvard Library Bulletin
Γκάβιν Σίλινγκ

Ο Γκάβιν Σίλινγκ (γεννήθηκε στις 10 Νοεμβρίου 1995) είναι Γερμανός επαγγελματίας καλαθοσφαιριστής της Μπάγερν Μονάχου του Γερμανικού Πρωταθλήματος . Με ύψος 2,06 μέτρων παίζει στη πάουερ φόργουορντ. Ο Σίλινγκ έπαιξε κολεγιακό μπάσκετ για τους Σπάρτανς του Μίσιγκαν.

 Γεννημένος στο Μόναχο της Γερμανίας, ο Σίλινγκ μεγάλωσε στο Στρασβούργο της Γαλλίας, πριν μετακομίσει στο Σικάγο του Ιλινόις, με τη μητέρα και τον αδερφό του το 2003. Πήγε στο Γαλλικό Λύκειο του Σικάγο μέχρι το 2009. Τότε έπαιζε ευρωπαϊκό ποδόσφαιρο, αμερικανικό ποδόσφαιρο, μπέιζμπολ και μπάσκετ. Ο Σίλινγκ πήγε στην Ακαδημία Λογιόλα στο Ουίλμετ του Ιλινόις για την περίοδο 2009–10, την πρώτη του χρονιά στο λύκειο, όπου έπαιξε μπάσκετ και αμερικανικό ποδόσφαιρο. Στη συνέχεια μετακόμισε στη Γερμανία και πέρασε τη χρονιά 2010–11 με την SG Ούρσπρινγκσουλε/Σέλκλινγκεν, βοηθώντας την ομάδα να κερδίσει το γερμανικό πρωτάθλημα κάτω των 16 ετών. Το 2011, ο Σίλινγκ επέστρεψε στις ΗΠΑ, εγγραφόμενος στο Ινστιτούτο Ντε Λα Σαλ στο Σικάγο για την περίοδο 2011-12. Στη συνέχεια πήγε στο Φίντλεϊ Πρεπ πριν από τη χρονιά 2012-13. Τον Μάρτιο του 2013, δεσμεύτηκε στο Πολιτειακό Πανεπιστήμιο του Μίσιγκαν . Ως πρωτοετής, ο Σίλινγκ έφτασε στην Οχτάδα του NCAA με τους Σπάρτανς και έφτασε στο Φάιναλ Φορ του NCAA στη δευτεροετή χρονιά του. Έχασε ολόκληρη την περίοδο 2016–17 λόγω τραυματισμού στο γόνατο, τον οποίο υπέστη τον Οκτώβριο του 2016 Ως ανώτερος, ο Σίλινγκ είχε μέσο όρο 2,9 πόντους και 3,4 ριμπάουντ σε ένα παιχνίδι για τους Σπαρτιάτες. Στις 29 Ιουνίου 2018, υπέγραψε συμφωνία με τη Ράτιοφαλμ Ουλμ του Γερμανικού Πρωταθλήματος για να ξεκινήσει την επαγγελματική του σταδιοδρομία. Στις 31 Ιουλίου 2020, υπέγραψε με την Μπάσκετμπολ Λέβεν Μπράουνσβαϊγκ του Γερμανικού Πρωταθλήματος (BBL). Στις 9 Ιουλίου 2021 υπέγραψε με την Μπάγερν Μονάχου στο ίδιο πρωτάθλημα . Ο Σίλινγκ έπαιξε στο Τουρνουά Άλμπερτ Σβάιτσερ με τη γερμανική εθνική ομάδα κάτω των 18 ετών το 2012 και συμμετείχε στο Ευρωπαϊκό Πρωτάθλημα Εφήβων στη Λετονία και τη Λιθουανία την ίδια χρονιά. Ο Σίλινγκ μιλά τρεις γλώσσες: αγγλικά, γερμανικά και γαλλικά. Ο πατέρας του, Αντρέας, είναι πρώην Γερμανός επαγγελματίας χειροσφαιριστής, η μητέρα του κατάγεται από το Σικάγο .
Νίκος Κόβης

Ο Νίκος Κόβης (γενν. στην Κωνσταντινούπολη στις 6 Ιανουαρίου 1953) είναι Έλληνας της Τουρκίας, πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός. Αγωνίστηκε ως διεθνής στην Εθνική ομάδα ανδρών της Τουρκίας. Ο Νίκος Κόβης αποτέλεσε τεχνικός διευθυντής της ακαδημίας νέων του Παναθηναϊκού μέχρι το 2010. Ήταν ο τέταρτος ποδοσφαιριστής γεννημένος στην Τουρκία, αλλά με ελληνική καταγωγή, που αγωνίστηκε στην Εθνική Τουρκίας, μετά τον θρύλο της Φενέρμπαχτσε, μαζί με τον Λευτέρη Αντωνιάδη, τον Κώτσο Κασάπογλου της Ιστανμπούλσπορ και τον Αλέκο Ιορδάνου της Μπεσίκτας.

 Ο Νίκος Κόβης ξεκίνησε το ποδόσφαιρο από τη Βέφα ΣΚ και στην ηλικία των 16 ετών το 1969, έκανε το ντεμπούτο το στην πρώτη ομάδα στον αγώνα της τελευταίας αγωνιστικής του πρωταθλήματος της περιόδου 1968-69 και έκτοτε καθιερώθηκε, ξεκινώντας την επαγγελματική του ποδοσφαιρική καριέρα. Το 1973 μεταγράφηκε στη Μπεσίκτας, με τη φανέλα της Μπεσίκτας αγωνίστηκε 5 χρόνια και το 1978 ήρθε στην Ελλάδα για τον Παναθηναϊκό. Με τον Παναθηναϊκό αγωνίστηκε 5 χρόνια και το 1983 μεταγράφηκε στον ΟΦΗ, όπου και αγωνίστηκε για 2 χρόνια μέχρι το 1985, όπου και αποσύρθηκε από την ενεργό δράση. Ο Νίκος Κόβης κατέκτησε το 1975 με την Μπεσίκτας το Κύπελλο Τουρκίας, σκοράροντας 1 γκολ στον τελικό, με αντίπαλο την Τραμπζονσπόρ. Το 1982 κατέκτησε με τον Παναθηναϊκό το Κύπελλο Ελλάδας. Έπειτα από την απόσυρσή του από την ενεργό δράση σαν ποδοσφαιριστής, ασχολήθηκε ως προπονητής. Αποτέλεσε προπονητής του Λεβαδειακού, του Παναργειακού, της Προοδευτικής, του Π.Α.Σ. Γιάννινα, της Ε.Α. Ρεθυμνιακού, της Καλλιθέας, του Αθηναϊκού, του Απόλλων Σμύρνης, του Πατραϊκού, καθώς και του Α.Ο. Αγ. Νικολάου Κρήτης.
Ευρωπαϊκό Πρωτάθλημα Ποδοσφαίρου 1996

Το Ευρωπαϊκό πρωτάθλημα ποδοσφαίρου 1996 ή αλλιώς Euro 96, γνωστό και ως England 96, διεξήχθη στα γήπεδα της Αγγλίας από τις 8 ως τις 30 Ιουνίου 1996. Ήταν η 10η διοργάνωση ευρωπαϊκού πρωταθλήματος της UEFA και για πρώτη φορά στην ιστορία του συμμετείχαν 16 εθνικές ομάδες. Νικήτρια αναδείχθηκε η ομάδα της Γερμανίας κερδίζοντας στον τελικό της 30ης Ιουνίου την ομάδα «έκπληξη» της Τσεχίας με 2-1 με το σύστημα του «χρυσού γκολ» στην παράταση. Ήταν η πρώτη επίσημη φορά που εφαρμόστηκε το συγκεκριμένο σύστημα.

 Στη διοργάνωση χρησιμοποιήθηκαν 8 στάδια σε 8 πόλεις της Αγγλίας. Η προκριματική φάση διεξήχθη από τις 20 Απριλίου 1994 ως τις 13 Δεκεμβρίου 1995. Πήραν μέρος 47 εθνικές ομάδες για να προκριθούν τελικά οι 15 (μόνο η Αγγλία προκρίθηκε αυτόματα ως διοργανώτρια χώρα). Οι αγώνες έγινες σε 8 ομίλους (7 με έξι και ένας με πέντε ομάδες), από τους οποίους προκρίθηκαν οι 8 ομάδες που τερμάτισαν πρώτες, οι 6 καλύτερες δεύτερες και μία από τις άλλες δύο δεύτερες μετά από αγώνα μπαράζ. Η κατάταξη των ομάδων που τερμάτισαν δεύτερες έγινε με βάση τα αποτελέσματά τους, λαμβάνοντας υπόψη μόνο αγώνες εναντίον των ομάδων που τερμάτισαν στις τέσσερις πρώτες θέσεις των ομίλων. Οι ομάδες που προκρίθηκαν και έλαβαν μέρος στην τελική φάση ήταν οι εξής: Βουλγαρία Γαλλία Γερμανία Δανία (κάτοχος του τροπαίου, πέρασε από τα προκριματικά) Ελβετία Κροατία Ιταλία Ισπανία Ολλανδία Πορτογαλία Ρουμανία Ρωσία Σκωτία Τουρκία Τσεχίακαι η διοργανώτρια Αγγλία Α΄όμιλος Β΄όμιλος Γ΄όμιλος Δ΄όμιλος Αρχείο αποτελεσμάτων από την ΟΥΕΦΑ (Αγγλικά) Euro 1996 - Αγγλία
Άλεν Χαλίλοβιτς

Ο Άλεν Χαλίλοβιτς (γεννημένος στις 18 Ιουνίου 1996) είναι ένας Κροάτης ποδοσφαιριστής, ο οποίος αγωνίζεται στη Μίλαν. Ο πατέρας του είναι ο Σεγιάντ Χαλίλοβιτς, παλιός Κροάτης και Βόσνιος διεθνής.

 Ο Χαλίλοβιτς ξεκίνησε την καριέρα του αγωνιζόμενος στα τμήματα υποδομής της ομάδας της γενέτειράς του, Ντιναμό Ζάγκρεμπ. Τον Ιούνιο του 2012, υπέγραψε επαγγελματικό συμβόλαιο με την Ντιναμό. Στις 27 Σεπτεμβρίου 2012, πραγματοποίησε το ντεμπούτο του με την πρώτη ομάδα, σε μία νίκη με 3–1 επί της Χάιντουκ Σπλιτ, όπου αντικατέστησε τον Σαμίρ, για τα τελευταία δέκα λεπτά του αγώνα. Αυτό τον κατέστησε ως έναν από τους νεαρότερους ποδοσφαιριστές στην ιστορία της Ντιναμό Ζάγκρεμπ, ώντας σε ηλικία 16 ετών και 102 ημερών (5946 ημερών). Στον αγώνα του επόμενου γύρου με αντίπαλο την Σλάβεν Μπέλουπο, μπήκε και πάλι ως αλλαγή και πέτυχε το τελευταίο γκολ της ομάδας του, στην νξίκη της με σκορ 4–1. Αυτό τον κατέστησε ως τον νεαρότερο σκόρερ στην ιστορία του πρωταθλήματος, σε ηλικία 16 ετών και 112 ημερών (5956 ημερών), σπάζοντας το σχετικό ρεκόρ, που κατείχε από τον Νοέμβριο του 2010 ο συμπαίκτης του Ματέο Κόβασιτς. Στις 24 Οκτωβρίου 2012, έγινε ο νεαρότερος παίκτης του συλλόγου που να έχει αγωνιστεί σε αγώνα του Τσάμπιονς Λιγκ, μετά την συμμετοχή του στην ήττα της ομάδας του από το γαλλικό «μεγαθήριο» Παρί Σεν Ζερμέν, με σκορ 0-2. Ο Άλεν Χαλίλοβιτς Αρχειοθετήθηκε 2014-07-12 στο Wayback Machine. στο Sportnet.hr (Κροατικά)
Ατάκα

Ατάκα είναι η φράση που μοιάζει με σλόγκαν και συνήθως εκφέρεται για να εντυπωσιάσει (αγγλικά: ‎catchphrase). Συνώνυμες λέξεις είναι το απόφθεγμα, το γνωμικό, το ρητό. Μια ατάκα μπορεί με την πάροδο του χρόνου να αποκτήσει το νόημα μιας από αυτές τις συνώνυμες λέξεις.

 Στο κείμενο «Με τη λογική ενός Ταμείου», ο Αριστος Μιχαηλίδης διαβεβαιώνει ότι κάποιος πολιτικός "ξέρει τι λέει και δεν ρίχνει λαϊκές κι εύπεπτες ατάκες".Σε «ανεπανάληπτη ατάκα», αναφέρεται ο Γιώργος Καλλινίκου, στο κείμενο του για τις αλλαγές Φεβρουαρίου 2015 στο προεδρικό της Κύπρου.«Εμπρός, Αγκελα, Φτιάξε μου την ημέρα», παρουσίαση του εξωφύλλου του The Economist (30.1.2015) με την Αφροδίτη της Μήλου να προτάσσει περίστροφο όπως ο Κάλαχαν, ο γνωστός κινηματογραφικός αστυνόμος, στην σελίδα 11, της εφημερίδας Η Σημερινή (31.1.2015).«Ευφυολογήματα» στην ιστοσελίδα Γνωμικολογικόν
Κοριτίμπα ΦΚ

Η Κοριτίμπα ΦΚ (Πορτογαλικά: Coritiba FC, προφέρεται Κουριτίμπα) είναι μια βραζιλιάνικη, ποδοσφαιρική ομάδα από την Κουριτίμπα. Ιδρύθηκε στις 12 Οκτωβρίου 1909. Έδρα της ομάδας είναι το Κόουτο Περέιρα, χωρητικότητας 40.502 θεατών. Έχει κερδίσει μια φορά το Πρωτάθλημα ποδοσφαίρου ανδρών Βραζιλίας.

 Μπραζιλεϊράου: 11985Καμπεονάτο Μπραζιλέιρο Σέριε Β: 22007, 2010Τορνέιο ντε Πόβου: 11973Πρωτάθλημα Παρανά: 381916, 1927, 1931, 1933, 1935, 1939, 1941, 1942, 1946, 1947, 1951, 1952, 1954, 1956, 1957, 1959, 1960, 1968, 1969, 1971, 1972, 1973, 1974, 1975, 1976, 1978, 1979, 1986, 1989, 1999, 2003, 2004, 2008, 2010, 2011, 2012, 2013, 2017Τάσα Σιντάντι ντε Κουριτίμπα/Τάσα Κλεμέντι Κομαντούλι: 21976, 1978Φεστιβάλ Μπραζιλέιρου ντε Φουτεμπόλ: 11997Φίτα Αζούλ Ιντερνασιονάλ: 11972Πιέρ Κολόν Τροφί (Βισύ, Γαλλία): 11969Ακβουόμπα Τρόφι (Αφρική): 11983 Επίσημος ιστότοπος (Αγγλικά) Blog do Torcedor do Coritiba – Official Supporter's Blog (in Portuguese and English) Coxanautas (in Portuguese) Império Alviverde (in Portuguese)
Δακτύλιος του Αϊνστάιν

Ο δακτύλιος του Αϊνστάιν, γνωστός και ως «δακτύλιος Αϊνστάιν–Χβόλσον» ή «δακτύλιος Χβόλσον», αποτελεί το αποτέλεσμα της παραμόρφωσης σε σχήμα δακτυλίου, της εικόνας μίας μακρινής πηγής φωτός (π.χ. ενός γαλαξία ή ενός αστέρα), λόγω του φαινομένου της βαρυτικής εστίασης του από ένα από ένα άλλο αντικείμενο τεράστιας μάζας, όπως ένας γαλαξίας ή μια μαύρη τρύπα. Λόγω της βαρυτικής εστίασης το φως καμπυλώνεται και αν η πηγή, ο βαρυτικός φακός και ο παρατηρητής είναι όλα ευθυγραμμισμένα το φως εμφανίζεται ως δακτύλιος.

 Η βαρυτική εστίαση προβλέπεται από τη Γενική Θεωρία της σχετικότητας του Άλμπερτ Αϊνστάιν. Αντί το φως από μια πηγή να κινείται σε ευθεία γραμμή (σε τρεις διαστάσεις), κάμπτεται λόγω της παρουσίας ενός σώματος τεράστιας μάζας, το οποίο παραμορφώνει τον χωροχρόνο. Ο δακτύλιος Αϊνστάιν είναι μια ειδική περίπτωση βαρυτικής εστίασης, που προκαλείται από την ακριβή ευθυγράμμιση της πηγής, του φακού και του παρατηρητή. Αυτό έχει ως αποτέλεσμα συμμετρία γύρω από τον φακό, προκαλώντας μια δακτυλιοειδή δομή.Το μέγεθος του δακτυλίου του Αϊνστάιν δίνεται από την ακτίνα του Αϊνστάιν. Σε ακτίνια, είναι: θ 1 = 4 G M c 2 D L S D S D L , {\displaystyle \theta _{1}={\sqrt {{\frac {4GM}{c^{2}}}\;{\frac {D_{LS}}{D_{S}D_{L}}}}},} όπου G {\displaystyle G} είναι η σταθερά της παγκόσμιας έλξης, M {\displaystyle M} είναι η μάζα του βαρυτικού φακού, c {\displaystyle c} είναι η ταχύτητα του φωτός, D L {\displaystyle D_{L}} είναι η απόσταση γωνιακής διαμέτρου από τον φακό, D S {\displaystyle D_{S}} είναι η απόσταση γωνιακής διαμέτρου από την πηγή, D L S {\displaystyle D_{LS}} είναι η απόσταση γωνιακής διαμέτρου ανάμεσα στον φακό και την πηγή.Σημειώστε ότι στον μη Ευκλείδειο χώρο (π.χ. στον καμπυλωμένο χώρο) γενικά ισχύει ότι D L S ≠ D S − D L {\displaystyle D_{LS}\neq D_{S}-D_{L}} . Εκατοντάδες βαρυτικοί φακοί είναι επί του παρόντος γνωστοί. Περίπου μισή ντουζίνα από αυτούς είναι μερικώς δακτύλιοι του Αϊνστάιν με διάμετρο μέχρι ένα δευτερόλεπτο του τόξου, αλλά επειδή ούτε η κατανομή της μάζας των φακών δεν είναι απόλυτα αξονικά συμμετρική, ή η πηγή, ο φακός και ο παρατηρητής δεν είναι απόλυτα ευθυγραμμισμένοι, δεν έχει παρατηρηθεί ακόμα ένας τέλειος δακτύλιος του Αϊνστάιν. Οι περισσότεροι δακτύλιοι έχουν ανακαλυφθεί στην περιοχή συχνοτήτων ραδιοφώνου. Ο βαθμός πληρότητας που απαιτείται για μια εικόνα που φαίνεται μέσω βαρυτικού φακού να χαρακτηριστεί ως δακτύλιος του Αϊνστάιν δεν έχει ακόμη καθοριστεί.
Άγιοι Θεόδωροι Τρικάλων

Οι Άγιοι Θεόδωροι είναι χωριό της τοπικής κοινότητας και δημοτικής ενότητας Βασιλικής, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας.

 Οι Άγιοι Θεόδωροι είναι ημιορεινός οικισμός στο κεντρικό τμήμα του νομού Τρικάλων, δίπλα στην οδό προς Καλαμπάκα και σε μέσο σταθμικό υψόμετρο 180. Απέχει 15,5 χλμ. περίπου ΒΔ. των Τρικάλων. Ο οικισμός αναγνωρίστηκε το 1883 και προσαρτήθηκε στον δήμο Αιγινίου. Το 1912 προσαρτήθηκε στην κοινότητα Βοϊβόδα Με το ΦΕΚ 244Α - 04/12/1997 ο οικισμός αποσπάστηκε από την κοινότητα Βασιλικής και προσαρτήθηκε στον δήμο Βασιλικής Με το ΦΕΚ 87Α - 07/06/2010 αποσπάστηκε από τον δήμο Βασιλικής και προσαρτήθηκε στον δήμο Καλαμπάκας(Πηγή: ) Η εκκλησία του Αγίου Γεωργίου Το γυναικείο μοναστήρι των Αγίων Θεοδώρων, βορειοανατολικά του χωριού. Αναφέρεται για πρώτη φορά σε μια επιστολή του 1541 ως μοναστήρι των Μετεώρων, με άγνωστη χρονολογία κτίσης (πιθανόν στα 1400). Κάηκε δύο φορές στα νεότερα χρόνια, μία στη διάρκεια της Κατοχής και μία το 1960. Παλαιότερα ήταν μετόχι της μετεωρίτικης μονής του Αγίου Στεφάνου. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 eetaa.gr
Πανελλήνιο πρωτάθλημα πετοσφαίρισης ανδρών 1963

Το πανελλήνιο πρωτάθλημα πετοσφαίρισης ανδρών του 1963 ήταν το τρίτο που διεξήχθη μεταπολεμικά. Οι αγώνες έγιναν για πρώτη φορά στη Θεσσαλονίκη από 22 έως 26 Δεκεμβρίου του 1963. Πρωταθλητής αναδείχθηκε για πρώτη φορά στην ιστορία του ο Παναθηναϊκός χωρίς να χάσει σετ.

 Στο πρωτάθλημα μετείχαν 8 ομάδες, οι τέσσερεις πρώτες του πρωταθλήματος Κέντρου (Μίλων, Παναθηναϊκός, Πανελλήνιος και Παγκράτι), οι δύο πρώτες του πρωταθλήματος Θεσσαλονίκης (Μακεδονικός και ΧΑΝΘ), η Ολυμπιάδα Πάτρας και η ομάδα των ομογενών της Αλεξάνδρειας. Στην πρώτη φάση οι οκτώ ομάδες χωρίστηκαν σε δύο ομίλους των τεσσάρων. Οι δύο πρώτες κάθε ομίλου προκρίθηκαν στην τελική φάση, όπου έγιναν αγώνες νοκ-άουτ για τα ημιτελικά, το μικρό και το μεγάλο τελικό. Στους αγώνες χρησιμοποιήθηκαν επτά διαιτητές, τέσσερεις από την Αθήνα και τρεις από τη Θεσσαλονίκη (Αγάπης, Ιεροκλής, Καλογερόπουλος). Εφ. Μακεδονία 24/12/1963 σελ. 9, 27/12 σελ. 7 Εφ. Έθνος 23/12 σελ. 10, 26/12 σελ. 6, 27/12 σελ. 6
Δόξα Τριλόφου Θεσσαλονίκης

Ο Αθλητικός Μορφωτικός Ποδοσφαιρικός Σύλλογος Τριλόφου Θεσσαλονίκης «η Δόξα» είναι Ελληνικός αθλητικός σύλλογος με έδρα τον Τρίλοφο Θεσσαλονίκης και δραστηριοποιείται σε ποδόσφαιρο και καλαθοσφαίριση. Επίσημο έτος ίδρυσής του είναι το 1953 και έχει χρώματα το κίτρινο και το μαύρο. Διατηρεί τμήμα ποδοσφαίρου ανδρών και τμήμα καλαθοσφαίρισης ανδρών, ενώ στο παρελθόν διέθετε και τμήμα ποδοσφαίρου γυναικών.

 Το ανδρικό ποδοσφαιρικό τμήμα υφίσταται από το 1953 με την ίδρυση του συλλόγου. Το 1965 αναγνωρίστηκε επίσημα από την ΕΠΟ με Αριθμό Μητρώου 1152 και εντάχθηκε στην Ε.Π.Σ. Μακεδονίας ξεκινώντας την επίσημη αγωνιστική του δράση από το πρωτάθλημα Γ' κατηγορίας. Την τρέχουσα αγωνιστική περίοδο, 2022-23, αγωνίζεται στην Α' κατηγορία.Στην Δόξα Τριλόφου έκαναν τα πρώτα τους βήματα ποδοσφαιριστές όπως οι Αλέξανδρος Περχανίδης, Δημήτρης Μαυρογενίδης και Γιάννης Φυσέκης μεταξύ άλλων. Τη σεζόν 2005-06 η γυναικεία ομάδα της Δόξας Τριλόφου αναδείχθηκε πρωταθλήτρια στον 1ο όμιλο του Περιφερειακού πρωταθλήματος και προβιβάστηκε στην Α΄ Εθνική. Η ανδρική ομάδα καλαθοσφαίρισης της Δόξας Τριλόφου την τρέχουσα αγωνιστική περίοδο, 2022-23, αγωνίζεται στην Γ2 κατηγορία της ΕΚΑΣΘ.
377 Καμπανία

Η Καμπανία (Campania) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,89. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ομώνυμη περιφέρεια της Ιταλίας.

 Η διάμετρος της Καμπανίας υπολογίσθηκε σε 91 ως 94 χιλιόμετρα (από δεδομένα του IRAS), ενώ η μάζα της εκτιμάται σε 790 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι D, ενώ το άλβεδό της είναι 0,059 (από δεδομένα του IRAS). Η Καμπανία περιστρέφεται γύρω από τον εαυτό της μία φορά κάθε 8 ώρες και 30,4 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Γεώργιος Ιωάννης του Λύτσελσταϊν & Γκούττενμπεργκ

Ο Γεώργιος-Ιωάννης Β΄, γερμ. Georg-Johann (24 Ιουνίου 1586 – 29 Σεπτεμβρίου 1654) ήταν συγκυβερνήτης του Βελντέντς (1592-98), παλατινός κόμης του ημίσεως του Γκούττενμπεργκ (1598-1601), παλατινός κόμης του Γκούττενμπεργκ (1601-54) και παλατινός κόμης του Λύτσελσταϊν (1611-54).

 Ήταν ο τέταρτος γιος του Γεωργίου-Ιωάννη παλατινού κόμη του Βελντέτς και της Άννας-Μαρίας των Βάσα, κόρης του Γουσταύου Α΄ της Σουηδίας. Ο πατέρας του απεβίωσε το 1592 και τον διαδέχθηκαν οι γιοί του υπό την επιτροπεία της Άννας-Μαρίας. Το 1598 οι αδελφοί μοίρασαν τις κτήσεις και ο Γεώργιος-Ιωάννης έλαβε το ήμισυ του Γκούττενμπεργκ. Το 1601 απεβίωσε ο τριτότοκος αδελφός του Λουδοβίκος-Φίλιππος παλατινός κόμης του Γκούττενμπεργκ άγαμος και ο Γεώργιος-Ιωάννης κληρονόμησε το άλλο ήμισυ το Γκούττενμπεργκ. Το 1611 απεβίωσε ο δευτερότοκος αδελφός του Ιωάννης-Αύγουστος παλατινός κόμης του Λύτσελσταϊν άτεκνος και ο Γεώργιος-Ιωάννης κληρονόμησε το Λύτσελσταϊν. Το 1654 απεβίωσε και τον κληρονόμησε ο ανιψιός του Λεοπόλδος-Λουδοβίκος. Νυμφεύτηκε το 1613 τη Σουζάνα των Βίττελσμπαχ, κόρη του Όθωνα-Ερρίκου παλατινού κόμη του Ζούλτσμπαχ και είχε τέκνα: Γεώργιος-Όθων 1614-1635, απεβίωσε 21 ετών. Φίλιππος-Λουδοβίκος 1619-1620, Ιωάννης-Φρειδερίκος 1617-1618, Άννα-Μαρία 1616, απεβίωσαν νήπια.
Δήμος Ζαχάρως

Ο Δήμος Ζαχάρως-Φιγαλείας είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Ζαχάρως και Φιγαλείας. Η έκταση του νέου Δήμου είναι 275.65 τ.χλμ και ο πληθυσμός του 8.606 κάτοικοι σύμφωνα με την απογραφή της ΕΣΥΕ του 2021. Έδρα του δήμου ορίστηκε η Ζαχάρω.

 Στον δήμο περιλαμβάνονται οι παρακάτω πόλεις και οικισμοί του καποδιστριακού δήμου Ζαχάρως: η Ζαχάρω [ 3.145 ] ο Άγιος Νικόλαος [ 186 ] ο Καϊάφας [ 0 ] το Κάτω Ξηροχώρι [ 152 ] ο Άγιος Ηλίας [ 34 ] το Ανήλιο [ 57 ] το Κοτρωνάκι [ 30 ] ο Μπούρμπουλας [ 22 ] η Αρήνη [ 138 ] η Κάτω Αρήνη [ 34 ] η Αρτέμιδα (τ. Κουμουθέκρας) [ 150 ] το Γιαννιτσοχώρι [ 445 ] ο Κακόβατος [ 421 ] η Καλίδονα [ 136 ] ο Κάμπος [ 107 ] η Κοστομέρα [ 22 ] το Λέπρεο [ 219 ] η Αγραπιδιά [ 12 ] ο Δράκος [ 64 ] οι Παναγιές [ 27 ] τα Ρεβελαίικα [ 22 ] ο Σκουπάς [ 22 ] ο Μάκιστος [ 44 ] η Μηλέα [ 136 ] η Μίνθη [ 77 ] το Κοτρώνι (τ.κ. Μίνθης) [ 9 ] το Νεοχώρι (τ.κ. Νεοχωρίου) [ 345 ] το Ξηροχώρι [ 258 ] το Κοτρώνι (τ.κ. Ξηροχωρίου) [ 19 ] ο Μάραθος [ 12 ] το Νεοχώρι (τ.κ. Ξηροχωρίου) [ 111 ] η Παναγιά (τ.κ. Ξηροχωρίου) [ 50 ] το Πρασιδάκι [ 90 ] το Παλιό Πρασιδάκι [ 4 ] η Τρανή Λάκα [ 11 ] τα Ροδινά [ 129 ] η Σμέρνα [ 155 ] η Παναγιά (τ.κ. Σμέρνας) [ 18 ] οι Σχίνοι [ 250 ] το Πανόραμα [ 114 ] οι Κάτω Ταξιάρχες [ 104 ] το Θολό [ 74 ] το Λογγάκι [ 26 ] οι Ταξιάρχες [ 26 ] το Χρυσοχώρι [ 66 ] το Παλαιοχώρι [ 9 ]Στον δήμο περιλαμβάνονται οι παρακάτω πόλεις και οικισμοί του πρώην δήμου Φιγαλείας: η Νέα Φιγαλεία [ 785 ] η Φασκομηλιά [ 248 ] το Κρυονέρι [ 55 ] το Τριάντα [ 17 ] τα Περιβόλια [ 46 ] τα Πετράλωνα [ 159 ] το Στόμιο [ 20 ] η Φιγαλεία [ 41 ] Στον δήμο εδρεύουν 4 ποδοσφαιρικοί σύλλογοι. Σε παρένθεση αναγράφεται η κατηγορία στην οποία αγωνίζονται κατά την περίοδο 2022-2023 : Απόλλων N.Φιγαλείας (A2' Ηλείας) ΠΑΟ Κακοβάτου (B' Ηλείας) Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Ελευθεροτυπία Οι χάρτες του Καλλικράτη
Γ΄ κατηγορία ποδοσφαίρου ανδρών Κύπρου 1977-78

Η Γ΄ κατηγορία Κύπρου 1977-78 αποτέλεσε το 7ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Άδωνις Ιδαλίου για 1η φορά στην ιστορία του.

 Στο πρωτάθλημα της Γ΄ κατηγορία την περίοδο 1977-78 συμμετείχαν 11 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Β΄ κατηγορία 1978–79. Η τελευταία ομάδα υποβιβάστηκε στα αγροτικά πρωταθλήματα. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Β΄ κατηγορία 1977-78 Ακρίτας ΧλώρακαςΟμάδες που διαβαθμίστηκαν στα αγροτικά πρωταθλήματα: ΑΣΟΒ ΒατυλήςΟμάδες που συμμετείχαν στο πρωτάθλημαΟμάδες που διαβαθμίστηκαν από την Β΄ κατηγορία 1976-77 ΕΝΑΔ Αγίου Δομετίου Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Πηγή: «Τελική βαθμολογία της Γ΄ κατηγορίας». Φίλαθλος: σελ. 2. 20 Μαρτίου 1978. 1Ο Εθνικός Αστέρας Λεμεσού αποχώρησε ευθύς μετά την έναρξη του πρωταθλήματος και διαγράφηκε από τη δύναμη της ΚΟΠ. Όλοι οι αγώνες του κατακυρώθηκαν με σκορ 2-0 υπέρ των αντιπάλων του. «Τελική βαθμολογία της Γ΄ κατηγορίας». Φίλαθλος: σελ. 2. 20 Μαρτίου 1978. «Ο Άδωνις Ιδαλίου υπεράξιος πρωταθλήτης Γ΄ κατηγορίας». Χαραυγή: σελ. 6. 15 Μαρτίου 1978. ΚΟΠ (Απρίλιος 2016). Το περιοδικό της ΚΟΠ. Λευκωσία: ΚΟΠ, σελ. 68-71. Αρχειοθετήθηκε από το πρωτότυπο στις 2016-04-13. https://www.webcitation.org/6gkK97IDK?url=http://www.cfa.com.cy/images/DownloadsGr/KOP-T20%20FOR%20SITE.pdf. Ανακτήθηκε στις 2016-04-13. Α΄ κατηγορία ποδοσφαίρου ανδρών Κύπρου 1977-78 Β΄ κατηγορία ποδοσφαίρου ανδρών Κύπρου 1977-78 Κύπελλο Κύπρου ποδοσφαίρου ανδρών 1977-78
Ρόουζ Μακ Γκάουαν

Η Ρόουζ Μακ Γκάουαν (Rose Arianna McGowan, 5 Σεπτεμβρίου 1973) είναι Αμερικανίδα ηθοποιός και μοντέλο. Είναι γνωστή για το ρόλο της ως Paige Matthews στην επιτυχημένη σειρά φαντασίας και μυστηρίου Οι Μάγισσες από το τηλεοπτικό δίκτυο Warner Bros.Έχει εμφανιστεί και πρωταγωνιστήσει σε αρκετές ταινίες του Χόλιγουντ όπως The Doom Generation, Scream, Jawbreaker, και Grindhouse. Ήταν μέχρι πρόσφατα η συμπαρουσιάστρια των ταινιών της TCM για το πρόγραμμα The Essentials. Έπαιξε την Αν Μάργκαρετ στη μίνι σειρά του CBS Elvis.

 Η μητέρα της ήταν Γαλλίδα και ο πατέρας της Ιρλανδός. Μαζί με τους γονείς της και σε ηλικία 9 ετών, μετακόμισε στην Αμερική. Αργότερα πήγε στο Λος Άντζελες, όπου γνώρισε τον σκηνοθέτη Γκρεγκ Αράκι και αυτός της έδωσε έναν ρόλο στην ταινία του Doom Generation (1995). Ήταν αρραβωνιασμένη με τον ροκ μουσικό Μέριλυν Μάνσον (από το 1998 έως και το 2001). Αργότερα δήλωσε ότι χώρισε με τον Μάνσον γιατί είχε βαρεθεί το rock n roll στυλ ζωής. Όταν πιέστηκε περισσότερο, παραδέχθηκε ότι η χρήση ναρκωτικών ήταν η πραγματική αιτία χωρισμού τους. Το 2001, η Ρόουζ Μακ Γκάουαν ανέλαβε το ρόλο της Πέιτζ Μάθιους (Paige Matthews) στη διάσημη τηλεοπτική σειρά φαντασίας και δράσης Οι Μάγισσες. Η Γκάουαν εισάγεται στο έργο στον 4ο κύκλο και μένει μέχρι το τέλος της σειράς, η οποία αποτελείται από 8 κύκλους. Μετά το τέλος τής έβδομης σαιζόν τής προτάθηκε να γίνει παραγωγός της σειράς, πρόταση την οποία απέρριψε. Η σειρά ολοκληρώθηκε στις 21 Μαΐου 2006 και έχει θεωρηθεί μία από τις πιο επιτυχημένες σειρές φαντασίας στην ιστορία της τηλεόρασης. Το Μάιο του 2005, η Μακ Γκάουαν υποδύθηκε την Αν Μάργκαρετ στη μίνι-σειρά του τηλεοπτικού δικτύου CBS, "Elvis". Τον ίδιο χρόνο, δάνεισε την φωνή της στο βιντεοπαιχνίδι Darkwatch, το οποίο κυκλοφόρησε για τις κονσόλες PlayStation 2 και Xbox. Το 2006 είχε ένα μικρό ρόλο στην ταινία The Black Dahlia. Τον επόμενο χρόνο πρωταγωνίστησε στις δυο ταινίες Planet Terror και Death Proof, γνωστές με το συλλογικό τίτλο Grindhouse.
No Tourists

Το No Tourists είναι το έβδομο άλμπουμ του βρετανικού συγκροτήματος ηλεκτρονικής μουσικής The Prodigy, που κυκλοφόρησε στις 2 Νοεμβρίου του 2018 από την ανεξάρτητη δισκογραφική εταιρεία τους, Take Me to the Hospital. Η μπάντα προώθησε το άλμπουμ με περιοδεία στο Ηνωμένο Βασίλειο τον ίδιο μήνα και σε άλλες ευρωπαϊκές πόλεις μετέπειτα.

 Το Need Some1 περιέχει sample του Crash Goes Love (1984) της Loleatta Holloway Το Light Up the Sky περιέχει sample του Mam Rad Lidi του Jiri Schelinger Το We Live Forever περιέχει φωνητικό sample από το τραγούδι Critical Beatdown των Ultramagnetic MCs και riff από το WTF U Lookin' At (2013) των South Central Το No Tourists περιέχει sample από το τραγούδι Let's Get on with It του John Du Prez, που περιλαμβάνεται στην ταινία Bullseye! (1990) Το Timebomb Zone περιέχει φωνητικό και μουσικό sample του Time Bomb των Alfonso Ribeiro και Jimi Tunnell Το Boom Boom Tap περιέχει φωνητικό sample από το βίντεο 2 Weeks Sober του Andy Milonakis Το Resonate περιέχει samples από το Sound Killer (2015) του Brother Culture Λίαμ Χάουλετ – στιχογραφία, παραγωγή, mixing, πλήκτρα, συνθεσάιζερς, sampling Κιθ Φλιντ – φωνητικά Maxim – φωνητικά No Tourists στο Discogs
Νοτιοδυτική Περιφερειακή Ποδοσφαιρική Ένωση

Η Νοτιοδυτική Περιφερειακή Ποδοσφαιρική Ένωση (γερμανικά: Fussball-Regional-Verband Südwest, FRVS) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Έντενκομπεν. H FRVS αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

 Ο οργανισμός ιδρύθηκε στις 3 Αυγούστου 1950 ως Ποδοσφαιρική Ένωση Ρηνανίας-Παλατινάτου (Fußball-Verband Rheinland-Pfalz) όταν η Νοτιοδυτική Γερμανική Ποδοσφαιρική Ένωση αποχώρησε από τη Νότια Γερμανική Ποδοσφαιρική Ένωση κοινή συναινέσει, εξαιτίας μιας διχογνωμίας σχετικά με το αν θα έπρεπε το πρωτάθλημα της Όμπερλιγκα να διεξάγεται σε μία ή δύο περιφερειακές κατηγορίες. Στις 11 Ιουλίου 1956 μετονομάστηκε σε Ποδοσφαιρική Ένωση Ρηνανίας-Παλατινάτου/Σάαρ (Fußball-Verband Rheinland-Pfalz-Saar) και έπειτα στις 12 Ιουλίου 1958 πήρε την ονομασία Νοτιοδυτική Περιφερειακή Ποδοσφαιρική Ένωση (Fussball-Regional-Verband Südwest). Στην περιφερειακή ένωση υπάγονται οι εξής ενώσεις κρατιδίων: Ποδοσφαιρική Ένωση Ρηνανίας Ποδοσφαιρική Ένωση Σάαρλαντ Ποδοσφαιρική Ένωση Νοτιοδυτικής Γερμανίας Επίσημος ιστότοπος
Βίλλεμ φαν ντε Φέλντε ο νεότερος

Ο Βίλλεμ φαν ντε Φέλντε ο νεότερος (ολλανδικά: Willem van de Velde de Jonge, 18 Δεκεμβρίου 1633 - 6 Απριλίου 1707) ήταν Ολλανδός ζωγράφος ναυτικών θεμάτων της Χρυσής Ολλανδικής Εποχής στη ζωγραφική.

 Ο Βίλλεμ φαν ντε Φέλντε ο νεότερος βαπτίστηκε στις 18 Δεκεμβρίου 1633 στο Λέιντεν. Ήταν γιος του ζωγράφου ναυτικών θεμάτων Βίλλεμ φαν ντε Φέλντε του πρεσβύτερου, επίσης ζωγράφου ναυτικών θεμάτων, και αδελφός του Άντριεν φαν ντε Φέλντε, τοπιογράφου και ζωγράφου ζώων. Αρχικά εκπαιδεύτηκε από τον πατέρα του, ο οποίος τον ενθάρρυνε να πηγαίνει στις αποβάθρες και να σχεδιάζει τα πλοία που έβλεπε εκεί. και στη συνέχεια από τον Σίμον ντε Φλίχερ, ζωγράφο ναυτικών θεμάτων με μεγάλη φήμη στην εποχή του. Ο νεαρός Βίλλεμ είχε αποκτήσει σημαντική φήμη από την τέχνη του πριν ακόμη μεταβεί στο Λονδίνο, όπου μετοίκησε το 1673, καθώς πολλοί ναυτικοί, αλλά και ευγενείς, του ανέθεταν να δημιουργήσει εικόνες του αγαπημένου τους σκάφους. Ο νεαρός φαν ντε Φέλντε σχεδίαζε πάντα εκ του φυσικού. Στο Λονδίνο προσλήφθηκε από τον Βασιλέα Κάρολο Β΄ με επιμίσθιο £100 "για να βοηθά τον πατέρα του στη σχεδίαση και την κατασκευή σχεδιασμάτων ναυμαχιών". Ο νεαρός Βίλλεμ είχε αναλάβει να επιχρωματίζει τα σχέδια που δημιουργούσε ο πατέρας του. Πάτρονές του ήταν, επίσης, ο Ιάκωβος Β΄ της Αγγλίας, Δούκας της Υόρκης και πολλά μέλη της αγγλικής αριστοκρατίας.Ο Βίλλεμ φαν ντε Φέλντε ο νεότερος απεβίωσε στο Λονδίνο στις 6 Απριλίου 1707 και τάφηκε στην εκκλησία του Αγίου Ιακώβου στο Πικαντίλλυ. Τα καλύτερα έργα του φαν ντε Φέλντε απεικονίζουν απόψεις από τη θάλασσα των ολλανδικών ακτών με ολλανδικά πλοία, επιρροή του Δασκάλου του, Φλίχερ, ενώ για τα σκάφη είναι σαφώς επηρεασμένος από τον πατέρα του. Τα έργα του είναι λεπτά, εμπνευσμένα, με λεπτομερείς απεικονίσεις, σωστά σχεδιασμένα τόσο ως προς τα σκάφη όσο και ως προς την εξάρτυσή τους. Οι πολυπληθείς μορφές είναι αφηγηματικά τοποθετημένες, ενώ ιδιαίτερα επιτυχημένη είναι η απεικόνιση της θάλασσας, είτε ταραγμένης είτε ήρεμης. Τα πλοία απεικονίζονται με σχεδόν φωτογραφική ακρίβεια και αυτές οι απεικονίσεις αποτελούν τον ασφαλέστερο οδηγό για το πώς ήταν τα πλοία του 17ου αιώνα. Σήμερα ορισμένοι πίνακες του φαν ντε Φέλντε βρίσκονται στη Συλλογή Ουάλλας στο Λονδίνο, μεταξύ των οποίων και η επιβίβαση του βασιλέα Καρόλου Β΄ στο Σχεβενίνγκεν (1660). Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Vandevelde, William» Εγκυκλοπαίδεια Μπριτάννικα 27 (11η έκδοση) Cambridge University Press Ζωγραφική της ολλανδικής Χρυσής Εποχής Κατάλογος Ολλανδών ζωγράφων National Maritime Museum portal for their van de Velde drawings on line στο Wayback Machine (αρχειοθετήθηκε January 22, 2009) one of the largest collections, 1500 items of which 837 are illustrated. Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Willem van de Velde the Younger(cat. no. 32) Πολυμέσα σχετικά με το θέμα Willem van de Velde (II) στο Wikimedia Commons
Rockin' Robin (τραγούδι)

Να μην συγχέεται με τη Ρόμπιν Σμιθ, η οποία έχει το ίδιο καλλιτεχνικό όνομα.Το Rockin' Robin είναι τραγούδι που γράφθηκε από τον Λεόν Ρενέ και ηχογραφήθηκε από τον Μπόμπι Ντέι το 1958. Ήταν το μοναδικό hit single του Ντέι, και έφθασε έως τη 2η θέση του Billboard Hot 100.

 Ο Μάικλ Τζάκσον ηχογράφησε και κυκλοφόρησε τη δική του εκδοχή του Rockin' Robin το 1972, και ήταν κομμάτια του πρώτο solo άλμπουμ του καλλιτέχνη, Got to Be There. Ήταν το μεγαλύτερο hit του άλμπουμ, φθάνοντας έως τη 2η θέση των Hot 100 και R&B Charts. A. Rockin' Robin - 2:30 B. Love Is Here and Now You're Gone - 2:51 Το αυστραλιανό συγκρότημα The Henchmen εκτέλεσε το τραγούδι και έφθασε στο top 10 της Αυστραλίας, το 1965. Η Βρετανίδα τραγουδίστρια Λόλλι εκτέλεσε το κομμάτι το 1999, ως B-side στο single Big Boys Don't Cry. Έφθασε έως τη 10η θέση στο UK Singles Chart, τον Δεκέμβριο του ίδιου έτους. Το τραγούδι εκτελέστηκε από τον Πωλ Άνκα στο άλμπουμ Rock Swings (2005). Οι The Boys εκτέλεσαν αυτό το κομμάτι σε ένα βίντεο και DVD των Kidsongs: A Day with the Animals. Όταν αυτή η εκδοχή MP3 εμφανίστηκε στην ιστοσελίδα των Kidsongs, ακούγεται η extended version, κάτι που σημαίνει την επανάληψη της εκτέλεσης και μια τρίτη εκδοχή. Οι Miami Showband εκτέλεσαν το κομμάτι στην εκδοχή του Μάικλ Τζάκσον, με τον κύριο τραγουδιστή Γκέρρι στη θέση του Μάικλ Τζάκσον. Το βρετανικό συγκρότημα McFly είχε εκτελέσει αυτό το τραγούδι πολλές φορές, ειδικά τα Χριστούγεννα. Στην όγδοοη χρονιά του American Idol, κατά την Michael Jackson Week (Εβδομάδα του Μάικλ Τζάκσον), η Μέγκαν Τζόι εκτέλεσε το Rockin' Robin. Μπόμπι Ντάριν 1958: Μπόμπι Ντέι 1972: Μάικλ Τζάκσον Music Control Radio AllMusic.com MJJSource.com MichaelJackson.com Michael Jackson "Rockin' Robin" Collection
Αφτί

Το αφτί, ή αυτί (αρχαία ελληνικά: οὖς, ὠτός) είναι το όργανο ακοής του ανθρώπου και των ζώων, αλλά και σημαντικό όργανο για την ισορροπία. Οι άνθρωποι και τα σπονδυλωτά έχουν δυο αφτιά συμμετρικά τοποθετημένα σε αντίθετες πλευρές του κεφαλιού. Αποτελείται από το εξωτερικό αφτί το οποίο έχει τέτοια κατασκευή ώστε να βελτιώνεται η ακοή (το αφτί που είναι ορατό εξωτερικά και ο ακουστικός πόρος), το μέσο αφτί (μετά το τύμπανο) και το εσωτερικό αφτί (με κύριο όργανο τον λαβύρινθο).

 Σύμφωνα με τις απόψεις του γλωσσολόγου Γ. Χατζιδάκι, το αρχικό οὖς δεν θα μπορούσε ποτέ να δώσει τύπο αυτί. Το νεοελληνικό αφτί προήλθε, κατά την άποψή του, ως εξής: από το υποκοριστικό ὠτίο και ειδικότερα από τον πληθυντικό του τὰ ὠτία προήλθε στη συμπροφορά του τύπου ταουτία, ο οποίος φωνητικώς εξελίχθηκε σε ταφτία (το ου απέκτησε συμφωνική προφορά και μετατράπηκε στο τριβόμενο φ). Από τον τύπο ταφτία περάσαμε στο τ' αφτιά, από όπου μετά ο ενικός τ' αφτί. Ο αρχικός τύπος οὖς δεν μπορεί να δικαιολογήσει τον τύπο αυτί.Σύμφωνα με τον Τριανταφυλλίδη η λέξη "αυτί" προέρχεται από: μσν. αυτί(ν) < αυτίον < ελνστ. ὠτίον υποκορ. του αρχ. οὖς με βάση τον πληθ. με άρθρο: τά ὠτία > [tawtia] (τροπή του [o] σε ημίφ. για αποφυγή της χασμ.), τροπή του ημιφ. σε [f] πριν από άηχο σύμφ., ανασυλλ. [t-aftia] και νέος εν. το αυτί· αυτ(ί) -άρα.